Държавен вестник, бр. 7, 2014 г., стр. 39

БРОЙ  7	
Д Ъ Р Ж А В Е Н  В Е С Т Н И К 	
СТР.  39  
ВЪРХОВЕН  
АДМИНИСТРАТИВЕН СЪД
РЕШЕНИЕ № 11225 
от 1 август 2013 г. 
по административно дело № 49 от 2013 г.
Върховният административен съд в състав: 
председател: Анна Димитрова, и членове: Или-
яна Дойчева и Виолета Главинова, с участието 
на секретар-протоколиста Станка Чолакова 
разгледа административно дело № 49 по 
описа за 2013 г. на Върховния административен 
съд – пето отделение, докладвано от съдията 
Виолета Главинова. 
Производството е по реда на чл. 185 и сл. от 
Административнопроцесуалния кодекс (АПК).
Образувано е по жалба на „Витафарм 
Ихтиман“ – ЕООД, със седалище и адрес на 
управление гр. Ихтиман, чрез процесуални 
представители, с искане за прогласяване 
нищожността в цялост на Условия и ред за 
сключване на индивидуални договори за отпус-
кане и заплащане на лекарствени продукти по 
чл. 262, ал. 5, т. 1 от Закона за лекарствените 
продукти в хуманната медицина (ЗЛПХМ), на 
медицински изделия и на диетични храни за 
специални медицински цели, съгласувани меж-
ду Националната здравноосигурителна каса 
(НЗОК) и Българския фармацевтичен съюз 
(БФС) на основание чл. 45, ал. 15 от Закона 
за здравното осигуряване (ЗЗО) (по-надолу 
„Условията“). Алтернативно се иска отмяна, 
отнасяща се до чл. 15, ал. 3 и 4, чл. 25, ал. 2 
и чл. 15, ал. 2 от приложение № 3 („Образец 
на типов договор“), представляващ неразделна 
част от Условията. 
Развити са съображения, че оспореният 
нормативен административен акт не е над- 
лежно обнародван в „Държавен вестник“. Сочи 
се, че нормативният акт ограничава възмож-
ността да се получи плащане към лицата, 
притежаващи разрешение или желаещи да 
притежават разрешение за търговия на дребно 
с лекарства, изразяващо се в невъзможността 
да се получи плащане за отпуснати лекарства 
над определен брой рецепти. Засяга правата 
на всички задължително здравноосигурени 
лица, като ограничава възможността им да 
изберат търговеца на дребно и аптеката, от 
които да получат лекарствата, които НЗОК е 
задължена да заплаща изцяло или частично. 
Претендират се разноски. 
Ответникът – Национална здравноосигури-
телна каса, чрез процесуален представител, 
излага доводи за недопустимост и неоснова-
телност на жалбата. Претендират се разноски. 
Ответникът – Български фармацевтичен 
съюз, чрез процесуален представител, оспорва 
жалбата като неоснователна. Претендират се 
разноски.
Представителят на Върховната админис- 
тративна прокуратура изразява становище за 
основателност на подадената жалба. 
Върховният административен съд, в състав 
на пето отделение, счита жалбата за допустима 
като подадена от надлежна страна и срещу 
подлежащ на съдебно оспорване админис- 
тративен акт. Съгласно чл. 186, ал. 1 АПК 
право да оспорват подзаконов нормативен акт 
имат гражданите, организациите и органите, 
чиито права, свободи или законни интереси 
са засегнати или могат да бъдат засегнати от 
него или за които той поражда задължения. 
Жалбоподателят е търговец, който прите-
жава разрешения за търговия на дребно с 
№ АП-091/27.02.2012 г. и АП-095/29.02.2012 г. 
с лекарствени продукти, с изключение на 
приготвяни по магистрална и фармакопейна 
рецептура, поради което неговите права и 
законни интереси могат да бъдат засегнати 
при прилагането на обжалвания нормативен 
административен акт, който определя усло-
вията и реда за сключване на индивидуални 
договори за отпускане и заплащане на лекар-
ствени продукти по чл. 262, ал. 6, т. 1 ЗЛПХМ, 
на медицински изделия и на диетични храни 
за специални медицински цели.
Жалбата е основателна. Съображенията 
за това са следните:
Съгласно разпоредбата на чл. 45, ал. 15 ЗЗО 
Условията и редът за сключване на индивиду-
ални договори за заплащане на лекарствени 
продукти по чл. 262, ал. 6, т. 1 ЗЛПХМ между 
директора на РЗОК и притежателите на раз-
решение за търговия на дребно с лекарствени 
продукти се съгласуват от 9 представители на 
НЗОК и 9 представители на БФС, определени 
съответно от Надзорния съвет на НЗОК и 
управителния съвет на БФС, в съответствие 
с наредбата по чл. 45, ал. 9 ЗЗО. 
Условията и редът за сключване на инди-
видуални договори за отпускане и заплащане 
на лекарствени продукти по чл. 262, ал. 6, 
т. 1 (предишни чл. 262, ал. 5, т. 1) ЗЛПХМ 
се издават по силата на законова делегация 
на основание чл. 45, ал. 15 ЗЗО и според 
материята, която уреждат, следва да бъдат 
отнесени към нормативните административни 
актове – чл. 75, ал. 1 АПК. Условията съдър-
жат административноправни норми, които 
регламентират предпоставките за сключване 
на индивидуалните договори за отпускане и 
заплащане на лекарствени продукти по чл. 262, 
ал. 6, т. 1 ЗЛПХМ, на медицински изделия и 
на диетични храни за специални медицински 
цели, основанията и реда за издаване на отказ 
за сключване на индивидуални договори, реда 
и процедурата по сключване на тези договори, 
като неразделна част от тях са заявлението 
за сключване на договор (приложение № 1), 
декларация по образец (приложение № 2) и 
образец на договор (приложение № 3), лич-